open-index/open-wikipedia-markdown huggingface dataset:
Albert Ikäheimo

**Albert Ikäheimo** eli **Karhu-Alpi** tai **Ikä-Alpi** (29. huhtikuuta 1904 Salla – 19. maaliskuuta 1989) oli suomalainen Savukosken Martinkylässä asunut pienviljelijä ja karhunkaataja.

Sallan Kurtinkylässä syntyneen Albert Ikäheimon vanhemmat olivat kruunun metsänvartija Pekka Fabian Ikäheimo ja Tiina Maria Katainen. Perhe muutti myöhemmin Kurtista Värriöjoen varteen Savukoskelle. Alpi meni 1931 naimisiin Helga Luiron kanssa ja asettui asumaan Värriöjoen varteen parin kilometrin päähän vanhempiensa talosta.

Turkismetsästyksellä seitsenlapsisen perheensä elättänyt Alpi kaatoi elämänsä aikana 50 karhua, lähes 30 ahmaa, muutaman suden ja noin tuhat kettua. Lisäksi hän metsästi hirviä, näätiä, saukkoja ja metsäkanalintuja sekä kalasti.

Kirjailija Arto Paasilinna kirjoitti vuonna 1964 Alpista esikoisteoksensa *Karhunkaataja Ikä-Alpi*.

Laulaja Matti Esko teki vuonna 2023 Alpista kappaleen ”Karhunkaataja”.

## Kirjallisuutta
* Arto Paasilinna : *Karhunkaataja Ikä-Alpi*. Tammi 1964, 2. painos 1988, 3. painos 2007
* *Karhu-Alpi muistelee* : CD-äänilevy, kokoajat Seppo Leino, Mauri Hast, Lanki-Pekka. Studio Sele, Rovaniemi 2003

## Lähteet
* Ylen Elävä arkisto: Vanha karhunkaataja muistelee, ohjelma vuodelta 1977
* www.pystykorva.info : Karhukoira persoona keskustelu vuodelta 2011
Törölän rautatieasema

**Törölän rautatieasema** () on rautatieliikennepaikka Karjalan radalla. Se sijaitsee Törölän kylässä Lappeenrannassa, noin 13 kilometriä Lappeenrannan keskustasta länteen.

Törölän asema avattiin vuonna 1963, jolloin henkilöliikenne uudella Luumäen ja Lappeenrannan välisellä oikoradalla alkoi. Aseman miehitys lopetettiin kuitenkin jo vuonna 1965 ja henkilöliikenne 1968. Vanha liikennepaikkarakennus on purettu, ja nykyisin asema toimii junakohtauspaikkana.

## Lähteet
Jannika B:n diskografia

Suomenruotsalainen laulajan ja lauluntekijän **[[Jannika B]]:n** diskografia koostuu kolmesta studioalbumista, 32 singlestä ja seitsemästä musiikkivideosta. Tämän lisäksi hän on vieraillut muiden artistien kappaleilla ja esiintynyt useilla eri julkaisuilla.

Vuosina 2007–2011 Jannika B julkaisi omakustainteisesti yhden englanninkielisen ja kolme ruotsinkielistä singleä. Hänen ensimmäinen suomenkielinen kappale ”Kuin kynsi lakattu” julkaistiin *Elämässä mukana* -hyväntekeväisyyslevyllä vuonna 2009. 

Vuonna 2011 Jannika B julkaisi omakustannesinglen ”Onnenpäivä”, joka nostettiin YleX:n ja NRJ:n soittolistoille. Vuonna 2012 hän solmi levytyssopimuksen Sony Musicin kanssa, joka julkaisi ”Onnenpäivä”-singlen uudelleen.  Kappale nousi Suomen latauslistalle. Sony julkaisi Jannika B:n debyyttialbumin *[[Kaikki rohkeus]]* 1. helmikuuta 2013 hänen oman Ona-levymerkin kautta. Se nousi Suomen virallisen albumilistan kolmannelle sijalle. Levy on myynyt kultaa. Albumin viidestä singlestä ”Seuraavaan elämään” nousi Suomen single-, lataus-, striimaus- ja radiosoittolistalle. Parhaimillaan se oli Suomen kolmanneksi soitetuin radiokappale, ja se on striimannut myös kultaa.

Jannika B:n toinen studioalbumi *[[Šiva (albumi)|Šiva]]* julkaistiin 28. maaliskuuta 2014, ja se nousi albumilistan sijalle kuusi. Levyltä julkaistiin neljä singleä, joista kaksi nousi listoille. Lokakuussa 2014 Jannika B solmi uuden levytyssopimuksen The Fried Musicin kanssa ja tiedotti jäävänsä määrittelemättömän pituiselle tauolle. 

Vuonna 2016 Jannika B julkaisi kaksi singleä, joista ”Niagara”, joka nousi lataus- ja radiosoittolistalle. Vuonna 2017 hän julkaisi tuplasinglen ”Sudenhetkellä / Vantaan kokoinen yksinäisyys”. Jannika B:n kolmas studioalbumi *[[Toinen nainen]]* julkaistiin 29. maaliskuuta 2019, ja se nousi albumilistan viidenneksi. Levy on myynyt kultaa. Sen viidestä singlestä, neljä nousi listoille.  ”En luovu susta koskaan”, ”Riisu kokonaan”, ”Kaksi jotka pelkää” ja ”Aamun takana” ovat myös striimanneet kultaa.

## Studioalbumit

## Singlet

### Vierailijana

## Musiikkivideot

## Muut julkaisut

## Lähteet
Golfe-Juan

**Golfe-Juan** () on rantalomaseutua Ranskan Rivieralla. Golfe-Juanin asukkaista käytetään ranskaksi nimitystä "Golfe-Juanais".

Golfe-Juan kuuluu Vallauris’n kuntaan Grassen arrondissementtiin Alpes-Maritimesin departementissa, joka vuorostaan kuuluu Provence-Alpit-Rivieran alueeseen. Rautatieaseman nimi on Golfe Juan-Vallauris.

Napoleon nousi 1. maaliskuuta 1815 maihin 600 miehen kanssa Golfe-Juanissa poistuttuaan Elban saarelta, jossa hän oli maanpaossa.
It’s On Again

**"It's On Again"** on Alicia Keysin ja Kendrick Lamarin yhteinen kappale, joka levytettiin The Amazing Spider-Man 2 -elokuvaa varten. Kappaleen on tuottanut Pharrell Williams.

## Taustaa

Alicia Keys ilmoitti ensin Twitterissä tulevasta "It’s On Again" -kappaleestaan sekä yhteistyöstä Hans Zimmerin, Pharrell Williamsin ja Kendrick Lamarin kanssa. Ennen virallista julkaisua kappale julkaistiin kokonaisuudessaan Keysin SoundCloud tilillä.

## Kappalelista

## Julkaisuhistoria

## Lähteet
Davis Cup 2014

**Davis Cup 2014** oli 103:s miesten maajoukkueiden välinen tennisturnaus. Davis Cupin maailmanlohkossa pelasi 16 joukkuetta ja yli sata joukkuetta otti osaa maanosalohkoihin. Hallitsevana mestarina turnaukseen lähti Tšekki.

Maailmanlohkossa pelaavien otteluparien arvonta suoritettiin 18. syyskuuta 2013 Lontoossa, Isossa-Britanniassa.

Mestaruuden voitti Sveitsi, joka voitti loppuottelussa Ranskan 3–1. Voitto oli maan ensimmäinen.

## Maailmanlohko

### Kaavio

## Lähteet

## Aiheesta muualla
*Davis Cup – World Group 2014
Fed Cup 2014

**Fed Cup 2014** oli 52:s naisten maajoukkueiden välinen tennisturnaus. Fed Cupin maailmanlohkossa pelasi kahdeksan joukkuetta. Hallitsevana mestarina turnaukseen lähti Italia. Loppuottelussa 8.–9. marraskuuta Tšekki voitti Saksan otteluin 3–1.

## Maailmanlohko

### Kaavio

## Lähteet
*
Johanneksen Pojat

**Johanneksen Pojat**, vuoteen 1956 saakka **Eteläiset**, on helsinkiläinen urheiluseura, rekisteröity 1937, mutta toiminut sitä aikaisemmin pesäpallojoukkueena ainakin vuonna 1935.

Johanneksen Pojat oli Johanneksen seurakunnan (aiemmin Eteläinen suomalainen seurakunta) lentopallojoukkue, jonka harjoittelupaikkana oli seurakunnan (myöhemmin Helsingin ev. lut. seurakuntien) omistama, kesäisin nuorison käytössä ollut Kivisaari, joka sijaitsee Laajasalon itäpuolella, Villingin ja Satamasaaren välissä. Kivisaaressa oli vaatimaton lentopallokenttä, JoPon harjoituskenttä. Harjoituksia pidettiin myös muun muassa Punavuoren koululla, Karjalan Yhteiskoululla Ruskeasuolla ja Pirkkolassa. Pelipaikkana oli Urheilutalo Helsinginkadulla.

Suomen-mestaruuden JoPo voitti kahdesti, peräkkäisillä kausilla 1966–1967 ja 1967–1968. Suomen cupin loppuottelussa seura oli mukana 1968 ja 1973 ja hävisi molemmilla kerroilla. Viimeisen kautensa SM-sarjassa seura pelasi 1975–1976. Eteläiset/JoPo voitti 1953–1956 Suomen Koripallo- ja Lentopalloliiton mestaruuden neljästi peräkkäin.

Johanneksen Pojissa pelasi useita maajoukkuemiehiä, muun muassa Jorma Knuutinen, Oiva Niemi, Jouko Rehumäki, Pertti Laaksonen, Eero ja Mauri Suuperko.

## Lähteet
Robbie Kruse

**Robbie Kruse** (s. 5. lokakuuta 1988) on australialainen jalkapalloilija, joka edustaa Bundesliigassa pelaavaa VfL Bochumia. Oikeajalkainen Kruse on pelipaikaltaan hyökkääjä. Kruse kuuluu Australian jalkapallomaajoukkueeseen.

## Ura
### Seurajoukkueura
Brisbane Roarissa ammattilaisuransa aloittanut Kruse siirtyi Eurooppaan vuonna 2011, saksalaisen Fortuna Düsseldorfin riveihin. Hän oli mukana, kun joukkue nousi Bundesliigaan kaudeksi 2012–2013. Fortunan pudottua sarjasta Kruse siirtyi Bayer Leverkuseniin. Hän iski heti debyytissään kaksi maalia Mainz 05:tä vastaan. Aikanaan Bayer Leverkusenissa Kruse on kärsinyt paljon loukkaantumisista, eikä näin ollen ole pelannut paljoa.

### Maajoukkueura
Kruse on edustanut maataan nuorten maajoukkueissa. Hän teki debyyttinsä Australian jalkapallomaajoukkueessa Aasian-mestaruuskilpailuissa 2011. Kruse teki myös kisoissa ensimmäisen maaottelumaalinsa Užbekistania vastaan. Australia sai kisoissa lopulta hopeaa. Hän kuului joukkueen vakiomiehistöön vuoden 2014 MM-kisojen karsinnoissa, mutta ei loukkaantumisen takia kuulunut joukkueeseen itse kisoissa. Kruse voitti Australian kanssa kultaa vuoden 2015 Aasian-mestaruuskilpailuissa pelaten turnauksessa Australian kaikissa kuudessa ottelussa tehden yhden maalin.

## Lähteet
* http://www.transfermarkt.co.uk/en/robbie-kruse/profil/spieler_51972.html?from=direktErgebnis
* http://www.national-football-teams.com/player/41168/Robbie_Kruse.html
Erkki Kolkka

**Erkki Kolkka** (s. 11. huhtikuuta 1944 Tampere) on suomalainen entinen pikajuoksija.

## Tausta
Erkki Kolkka on kotoisin Tampereen Härmälästä. Siellä hän kasvoi urheilullisen veljeskatraan vanhimpana. Veljeksistä keskimmäinen Eino Kolkka harrasti telinevoimistelua, ja tuli tunnetuksi Tampereen Teatterissa esitetyn suositun West Side Storyn volttimestarina. Einon poika Joonas Kolkka on kuuluisa jalkapalloilija. Veljessarjan nuorin Väinö Kolkka oli maajoukkuetason jääkiekkoilija, joka seuratasolla edusti Ilvestä ja HIFK:ta.

## Ura
Kolkka aloitti juoksuharjoitukset Tampereen Pyrinnössä 17-vuotiaana vuonna 1961. Muutaman vuoden jälkeen hän voitti 400 metrin juoksun Suomen mestaruuden vuonna 1964 ajalla 48,8. Samana vuonna hän juoksi myös 400 metrin ennätyksensä 48,5. Tämän jälkeen Kolkan kehitys kuitenkin pysähtyi väärään harjoitteluun ja liikaan kilpailemiseen. Vuonna 1967 Suomen kestävyysjuoksun päävalmentajaksi tuli uusiseelantilainen Arthur Lydiard. Kolkka sai kutsun niin sanottuun *Lydiardin talliin*, missä hänestä oli määrä tehdä paras eurooppalainen 1500 metrin matkalla Meksikon olympialaisissa vuonna 1968. Tässä hän ei kuitenkaan onnistunut. Tämän jälkeen Kolkka lopetti kilpailemisen. Aktviiviuran jälkeen Kolkka valmensi Tampereen Pyrinnön nuoria urheilijoita pika- ja keskimatkoilla.

## Saavutuksia
SM-kultaa 400 metrin juoksussa vuonna 1964 sekä 4x400 metrin viestissä vuonna 1969, SM-hopeaa 4x400 metrin viestissä vuonna 1971 sekä SM-pronssia 400 metrin juoksussa vuonna 1966 sekä 4x400 metrin viestissä vuonna 1966.  Lisäksi hänellä on useita nuorten SM-mitaleja. 

Kolkalla on useita yleisurheilun maaotteluedustuksia.

## Lähteet
Tšitšilaki

**Tšitšilaki** () on muinainen, perinteinen georgialainen joulupuu. Se on tehty kuivatun hasselpähkinän tai saksanpähkinän oksista, jotka on muotoiltu havupuuksi. Nämä vaaleat ornamentit vaihtelevat 20 senttimetrin ja kolmen metrin välillä.  Tšitšilakit ovat yleisimpiä Gurian ja Samegrelon alueilla Mustanmeren lähellä, mutta niitä löytää myös pääkaupungin, Tbilisin, alueelta.

## Georgialainen perinne
Tšitšilakien teko on tärkeä perinne georgialaisessa ortodoksisessa joulussa, joka sijoittuu tammikuun 7. päivälle. Georgialaiset uskovat, että leikelty puu muistuttaa Basileios Suuren kuuluisaa partaa. Basileioksen sanotaan vierailevan ihmisten luona jouluna, samalla tapaa kuin joulupukki. Sanotaan myös, että tšitšilaki edustaa elämän puuta, georgialaisten yhtä toivon symboolia.

Joka vuosi ihmiset ostavat tšitšilakeja koristellakseen niitä pienillä hedelmillä ja marjoilla. Omenoita, granaattiomenoita ja värimataroita tarjoamisena anteliaasta sadosta.

Tšitšilakit poltetaan seremoniallisesti päivänä ennen georgialaisen ortodoksisuuden loppiaista, tammikuun 19. päivänä. Tämä symboloi menneen vuoden vaikeuksien ylittämistä. Jotkut perheet Samegrelossa ostavat tšitšilakeja edesmenneiden sukulaisia kunnioittaakseen.

## Neuvostoliiton kielto
Neuvostoliiton Georgian valtauksen aikana vuonna 1921 tšitšilakien myynti oli kielletty. Puut olivat neuvostoliittolaisten mielestä uskonnollinen symboli. Vaikka georgialaisten annettiin pitää monia heidän kulttuurilleen ominaisia piirteitä, kaikki uskontoon liittyvä oli kielletty. Kielto pysyi voimassa Neuvostoliiton valtauksen päättymiseen, vuoteen 1990, asti. Siitä lähtien tšitšilakien suosio on noussut.

## Ympäristökysymykset
Georgialaisten mielestä tšitšilakien käyttö joulukoristeina on ympäristöystävällisempää kuin mäntypuiden hakkuu. Oksien leikkaamisen puista on oletettu olevan parempi puiden terveydelle.

Georgian hallitus on ottanut askelia mänytypuiden säilyttämisen puolesta asettamalla sakkoja niille, jotka kuljettavat mäntyjä rekisteröityjen tilojen ulkopuolelle. Metsänvartijoiden partiointia on myös kasvatettu ympäri maata.

Venäjän ja Georgian välisen sodan jälkipuinnissa metsämaat kiistellyn Etelä-Ossetian alueelta hävitettiin, mikä herätti kansallista surua georgialaisissa.

## Lähteet

## Aiheesta muualla
Väinö Heikkinen (karhunkaataja)

**Väinö Heikkinen** eli **Karhu-Väinö** (1922–2011) oli suomalainen Lieksan Nurmijärven kylässä Jongunjoen Kaksinkantajalla asunut maanviljelijä ja karhunkaataja.

Heikkinen kaatoi vuosien 1948–1988 välillä yhteensä 36 karhua. Hänellä oli kotitalossaan esillä kaatamiensa karhujen kallokokoelma, täytettyjä eläimiä ja muuta metsästysaiheista esineistöä. Heikkisen kotitalo ja kokoelma on nykyisin avoinna tilauksesta.

## Lähteet
* metsastys-kalastus.com : Suomen eniten karhuja kaatanut mies 
* Antti Helin ja Ilkka Karisto : Suomi-Tour 2001 : Pohjois-Karjala, City-lehti 20.7.2001
* Lieksan nähtävyyksiä 

## Aiheesta muualla
* Karhunkaataja Väinö Heikkinen tarinoi, video kuvattu 2007
Puntala

**Puntala** tarkoittaa ainakin seuraavia:

* Puntalan leirintäalue Lempäälässä
* Puntalan rautatieasema Ruokolahdella
Rantasalmen rautatieasema

**Rantasalmen rautatieasema** () on rautatieliikennepaikka -radalla Rantasalmella, noin seitsemän kilometrin päässä kunnan keskustaajamasta.

Asema avattiin vuonna 1913 Elisenvaarasta Pieksämäkeen rakennetun rautatien varteen kirkonkylältä Sulkavalle kulkevan tien (nykyinen seututie 467) risteyskohtaan. Asemarakennus valmistui samana vuonna, ja se on muun muassa Joroisten aseman tapaan rakennettu Thure Hellströmin V luokan aseman tyyppipiirustusten mukaan. Aseman seutu on ollut harvaan asuttua, mutta yhteyksien myötä sen läheisyyteen perustettiin vuonna 1945 saha.

Henkilöliikenteen pysähdykset Rantasalmella lakkautettiin liikenteen loppuessa Savonlinnan ja Huutokosken väliseltä rataosalta vuonna 1988. Aseman ratapiha kunnostettiin 2000-luvun loppupuolella rataosuuden perusparannuksen yhteydessä. Rata Ransalmelta Savonlinnaan suljettiin vuonna 2015 ja siten Rantasalmesta tuli Huutokoskelta tulevien junien pääteasema.

## Lähteet
Jores Okore

**Jores Okore** (s. 11. elokuuta 1992) on norsunluurannikkolaissyntyinen tanskalainen jalkapalloilija, joka edusti vuosina 2013–2016 Englannin Valioliigassa pelannutta Aston Villaa. Hän muutti vanhempiensa kanssa Tanskaan vain kolmevuotiaana. Okore on pelipaikaltaan keskuspuolustaja ja hän kuuluu Tanskan jalkapallomaajoukkueeseen.

## Seurajoukkueura
FC Nordsjællandin kasvatti Okore aloitti tanskalaisseurassa ammattilaisuransa vuonna 2011 ja pääsi pelaamaan vuonna 2012 Mestareiden liigaa. Vuonna 2013 hän siirtyi Valioliigan keskikastin Aston Villaan, jossa hänellä on ollut vaikeuksia saada peliaikaa.

## Maajoukkueura
Alle 21-vuotiaiden maajoukkueessa pelannut Okore teki debyyttinsä Tanskan jalkapallomaajoukkueessa Ruotsia vastaan vuonna 2011. Hän kuului Tanskan joukkueeseen vuoden 2012 EM-kisoissa.

## Lähteet
* http://www.transfermarkt.co.uk/en/jores-okore/profil/spieler_129085.html?from=direktErgebnis
* http://www.national-football-teams.com/player/45572/Jores_Okore.html
Georg Ehrnrooth (sijoittaja)

**Georg Johan Casimir Ehrnrooth** (s. 16. tammikuuta 1966) on suomalainen sijoittaja ja elinkeinoelämän vaikuttaja, koulutukseltaan agrologi. Hän on muun muassa Pöyryn (vuodesta 2010), Forcitin (vuodesta 2010) ja eQ:n (vuodesta 2011) hallituksen jäsen ja hallituksen puheenjohtaja useissa sukunsa omistamissa sijoitusyhtiöissä.

Ehrnrooth on myös Louise ja Göran Ehrnroothin säätiön hallituksen puheenjohtaja ja Paavo Nurmen Säätiön hallituksen jäsen.

Georg Ehrnrooth sai Finanssivalvonnalta 500&nbsp;€:n rikemaksun arvopaperimarkkinalain rikkomisesta sijoitusyhtiö Partumissa.

Hänen isänsä on vuorineuvos Casimir Ehrnrooth.

## Lähteet
Dārta Elizabete Emuliņa

**Dārta Elizabete Emuliņa** (s. 5. kesäkuuta 1997 Riika) on latvialainen tennispelaaja. Emuliņa teki debyyttinsä Latvian Fed Cup -joukkueessa vuoden 2014 Fed Cupissa.

## Lähteet

## Aiheesta muualla
*
HC Vita Hästen

**HC Vita Hästen** on ruotsalainen jääkiekkoseura, Norrköpingin kaupungista. Seura on perustettu vuonna 1967.  HC Vita Hästen on perustettu jatkamaan IFK Norrköpingsin ja IK Sleipnersin jääkiekkotyötä. Joukkue on pelannut Ruotsin alemmissa divisioonissa ja suuremmaksi osaksi I-divisioonassa. I-divisioonassa joukkue pelasi kaudesta 1999–2000 lähtien, kunnes se onnistui kolmannella karsintayrittämällä nousemaan Ruotsin toiseksi korkeimpaan sarjaan Allsvenskaniin kaudeksi 2014–2015.

Vuonna 2023 seura hakeutui konkurssiin, minkä seurauksena se menetti paikkansa Hockeyallsvenskanissa ja putosi Hockeytreaniin. Sieltä se nousi heti ensimmäisen kauden jälkeen Hockeytvåaniin kaudelle 2024–2025.

## Joukkue kaudella 2025–2026

*Lähde: EliteProspects*

## Valmennus & Joukkueenjohto
* **Päävalmentaja:** Johan Hellström 
* **Apuvalmentaja:** Jonatan Arildsson 
* **Maalivahtivalmentaja:** Tim Kalin Hansen 
* **Huoltopäällikkö:** Jens Sahlin 
* **Puheenjohtaja:** Fredrik Jensen 
* **Toimitusjohtaja:** Jesper Samuelsson 

*Lähde: EliteProspects*

## Lähteet

## Aiheesta muualla
* Seuran kotisivut
Alexander Wilhelm Lyra

**Alexander Wilhelm Lyra** (15. toukokuuta 1834 Sysmä – 13. huhtikuuta 1904 Porvoo) oli suomalainen pappi, rovasti ja moninkertainen valtiopäivämies.    

Lyran vanhemmat olivat kappalainen Adolf Lyra ja Eva Maria Karolina Streng. Hänet vihittiin papiksi 1857, mutta 1863–1871 hän toimi opettajana Siitosen kansakoulussa Sortavalassa. Jaakkiman kappalainen hän oli 1871–1878 ja kirkkoherra Helsingissä 1878–1904. Lyra vihittiin 1885 Porvoon tuomiokapitulin asessoriksi, missä tehtävässä hän toimi kuolemaansa saakka. Hän oli edustaja kirkolliskokouksissa 1876–1898 ja otti osaa pappissäädyn edustajana valtiopäiville 1877, 1882, 1885, 1888, 1891, 1894, 1897, 
1899 ja 1900, kuuluen maltillisiin suomenmielisiin ja vaikuttaen muun muassa Sortavalan seminaarin perustamiseen.  Lyra työskenteli myös pyhäkoulujen puolesta. Hän oli Suomen Pyhäkouluyhdistyksen perustajia ja sen ensimmäinen puheenjohtaja vuodesta 1888. Lyran julkaisemia teoksia ovat muun muassa *Rippikouluun valmistava kristillisyyden opetus* (1884) ja *Piplian historian opettaminen* (1894). Lyran puoliso vuodesta 1862 oli Ida Adolphina Lyra.

## Lähteet

## Aiheesta muualla
* Arno Forsius: Lyra (Lyyra) -suku ja sen pappeja Hollolan seudun seurakunnissa  (Viitattu 20.4.2014)
Alvar Aallon ateljee

**Alvar Aallon ateljee** on Helsingin Munkkiniemen Tiilimäessä sijaitseva talo, jonka Alvar Aalto suunnitteli vuosien 1955–1956 välillä arkkitehtitoimistonsa työtiloiksi. Ateljeen lähellä Munkkiniemen Riihitiellä sijaitsee Aallon kotitalo. Alvar Aallon ateljee ja kotitalo ovat nykyään osa Alvar Aalto -museota, ja ne ovat rajoitetusti avoinna vierailijoille. Talossa toimivat Alvar Aalto –akatemia sekä museon rakennusperintöyksikkö.

## Arkkitehtuuri
Tyyliltään talo ei ole perinteinen toimistorakennus. Alvar Aallon kerrotaan sanoneen, että "rakennustaidetta ei voi syntyä konttorimaisessa ympäristössä". Talon pelkistetty ja ikkunaton julkisivu kadulle on valkoiseksi slammattua tiiltä. Yläkerran työtiloista avautuu suuret ikkunat niin itään kuin länteenkin. 

Taloon rakennettiin lisäosa vuonna 1963, jossa on talon keittiö- ja ruokailutilat. Niitä kutsuttiin nimellä "taverna". Sisäpihalla on amfiteatterimainen pieni tila, jonka tasot on rakennettu luonnonliuskekivestä.

## Lähteet

## Aiheesta muualla

*Alvar Aallon ateljee Alvar Aalto -säätiön kotisivuilla
*ISTV: Alvar Aallon ateljee avasi ovensa vierailijoille
*Greatbuildings.com Aalto Studio
Apóstolos Véllios

**Apóstolos Véllios** (, s. 8. tammikuuta 1992) on kreikkalainen jalkapalloilija, joka edustaa Tanskan Superliigassa pelaavaa FC Vestsjællandia lainasopimuksella Jupiler Pro Leaguen Lierse SK:sta. Véllios on pelipaikaltaan keskushyökkääjä.

## Ura
### Seurajoukkueura
Véllios aloitti ammattilaisuransa Iraklis FC:ssä kotikaupungissaan Thessalonikissa. Talvella 2011 hän siirtyi Valioliigan Everton FC:hen. Hän teki debyyttinsä joukkueessa huhtikuussa 2011 Aston Villaa vastaan. Saman vuoden syyskuussa hän teki ensimmäisen Valioliiga-maalinsa Wigan Athleticia vastaan. Hän teki myöhemmin Chelsea FC:tä vastaan maalin oltuaan kentällä vain 18 sekuntia. Vuonna 2014 hän siirtyi kauden loppuun kestävälle lainalle Mestaruussarjan Blackpool FC:hen. 

Heinäkuussa 2014 Véllios siirtyi Belgian Jupiler Pro Leaguen Lierse SK:hon, jossa hän pelasi syyskauden 2014 aikana 13 ottelua tehden yhden maalin. Tammikuussa 2015 hän siirtyi lainalla Tanskan Superliigan FC Vestsjællandiin. 

### Maajoukkueura
Véllios on pelannut Kreikan eri nuorisomaajoukkueissa. Vuodet 2011-2014 hän pelasi alle 21-vuotiaiden maajoukkueessa, jossa hän pelasi 24 ottelua tehden niissä neljä maalia.

## Lähteet
* http://www.transfermarkt.co.uk/en/apostolos-vellios/profil/spieler_124495.html?from=direktErgebnis
Jämijärven lento-onnettomuus

**Jämijärven lento-onnettomuus** sattui 20. huhtikuuta 2014 Jämijärvellä lähellä Jämijärven lentokenttää, kun laskuvarjohyppääjiä kuljettanut pienkone putosi maahan ja syttyi palamaan. Koneessa oli kymmenen matkustajaa sekä lentäjä. Onnettomuudessa sai surmansa kahdeksan henkilöä. Kolme koneessa ollutta pelastautui hyppäämällä koneesta sen pudotessa; yksi pelastautuneista oli koneen lentäjä.

Lentokoneesta pelastautuneiden mukaan lentokone oli noin neljän kilometrin korkeudessa, kun koneen nokka painui äkillisesti alas ja sen ohjattavuus katosi. Onnettomuustutkintakeskuksen mukaan ongelmia ilmeni koneen liikettä ylös- ja alaspäin säätelevässä pituusohjauksessa, mutta syytä niille ei vielä tiedetä. Koneen siipi murtui syöksyn aikana, mutta teknisen tutkinnan perusteella siivet ja peräsin olivat kiinni koneessa sen osuessa maahan.

Onnettomuuskone oli Comp Air 8 -tyyppinen potkuriturbiinikone. Kone oli ilmailuharrastajien rakentama ja ainoa laatuaan Suomessa. Sille myönnettiin rakennuslupa vuonna 2005 ja lupa ilmailukäyttöön elokuussa 2009. Vastaavanlaisia koneita on käytössä muun muassa Brasiliassa ja Chilessä.

## Syy
Syyskuussa 2014 oli tiedossa onnettomuuden osasyy. Koneen oikean siiven tuki katkesi ilmassa, kun kone teki hallitsemattoman lentoliikkeen. Tuesta löytyi metallin väsymisestä johtunut murtuma, joka oli ollut siinä jo ennen onnettomuuslentoa mutta jota ei ollut näkynyt normaaleissa huolloissa.

Onnettomuutta tutkivan onnettomuustutkintakeskuksen 16. huhtikuuta 2015 julkaiseman selostuksen mukaan lento-onnettomuuden syynä oli oikein puolen siiven tuen murtuminen, joka johtui käytössä syntyneestä kulumisesta. Raportin mukaan myös lentäjän vähäinen lentokokemus, painorajoitusten ylittäminen useasti, rakenteiden huoltaminen ja rakenteiden kuormitus olivat osasyinä. Koneen taittunut siipi esti koneesta ulos pääsyn, koska se taittui hyppyovea vasten.

## Lähteet

## Aiheesta muualla
* 
* 
*
Juudaksen polttaminen

**Juudaksen polttaminen** on pääsiäiseen liittyvä perinne erityisesti katolisessa ja ortodoksisessa kirkoissa. Perinnettä harjoitetaan muun muassa Kreikassa, Meksikossa, Brasiliassa, Espanjassa, Portugalissa ja jonkin verran myös muissa latinalaisissa maissa, sekä ainakin Liverpoolissa, Englannissa vielä 1900-luvun alussa. Perinteeseen kuuluu Juudas Iskariot-hahmon polttaminen pitkäperjantaina. Juudas oli Raamatun mukaan apostoli, joka petti Jeesuksen.

Yhdysvaltain sisäministeriö antoi Kreikalle huomautuksen perinteestä. Se käytti siitä nimitystä **juutalaisen polttaminen** ja piti sitä antisemitistisenä. Kreikan ortodoksisen kirkon piispa huomautti, että polttamisperinne liittyy vain Juudakseen, ei kaikkiin juutalaisiin yleensä. Juutalaisyhteisöt protestoivat jonkin aikaa kirkkoa vastaan.

## Lähteet

## Aiheesta muualla
Luettelo pikkuplaneetoista: 390001–391000

Tämä on **luettelo** Aurinkokunnan numeroiduista **[[pikkuplaneetta|pikkuplaneetoista]]** numerojärjestyksessä alkaen
390001:stä ja päättyen 391000:een.
Kokonaisen luettelon löytää katsomalla Luettelo pikkuplaneetoista.

## 390001-390100

## 390101-390200

## 390201-390300

## 390301-390400

## 390401-390500

## 390501-390600

## 390601-390700

## 390701-390800

## 390801-390900

## 390901-391000

## Lähteet
*Discovery Circumstances: Numbered Minor Planets: IAU Minor Planet Center 
*JPL Small-Body Database Browser 
*Lists and Plots: Minor Planets: IAU Minor Planet Center 
*
Luettelo pikkuplaneetoista: 392001–393000

Tämä on **luettelo** Aurinkokunnan numeroiduista **[[pikkuplaneetta|pikkuplaneetoista]]** numerojärjestyksessä alkaen
392001:stä ja päättyen 393000:een.
Kokonaisen luettelon löytää katsomalla Luettelo pikkuplaneetoista.

## 392001-392100

## 392101-392200

## 392201-392300

## 392301-392400

## 392401-392500

## 392501-392600

## 392601-392700

## 392701-392800

## 392801-392900

## 392901-393000

## Lähteet
*Discovery Circumstances: Numbered Minor Planets: IAU Minor Planet Center 
*JPL Small-Body Database Browser 
*Lists and Plots: Minor Planets: IAU Minor Planet Center 
*
Jean-Pierre Wimille

**Jean-Pierre Wimille** (26. helmikuuta 1908 – 28. tammikuuta 1949) oli ranskalainen moottoriurheilija ja Ranskan vastarintaliikkeen jäsen toisessa maailmansodassa. Hän oli yksi 1930- ja 1940-lukujen parhaista autourheilijoista.

## Ura
Suurimman osan urastaan Bugattilla kilpaillut Wimille voitti ensimmäisen kilpailunsa, La Turbien mäkiajon Bugattilla vuonna 1932. Vuonna 1934 hän voitti ensimmäisen Grand Prixinsä, Algerian Grand Prixin. Wimille voitti kaksi kertaa urallaan Le Mansin 24 tunnin ajon, vuosina 1937 ja 1939. Hän voitti uransa aikana 20 Grand Prixiä.

## Toinen maailmansota
Wimille liittyi yhdessä kilpa-ajajien Robert Benoistin ja William Grover-Williamsin kanssa Special Operations Executiveen, joka auttoi Ranskan vastarintaliikettä. Wimille oli ainoa näistä kolmesta, joka selviytyi.

## Sodan jälkeen
Wimille meni naimisiin Christiane de la Fressangen kanssa ja he saivat vuonna 1946 François-pojan. Sodan jälkeen Wimille oli Alfa Romeon ykköskuljettajana vuosina 1946-1948, jolloin hän voitti useita kilpailuja. Vuonna 1946 hän perusti Wimille-nimisen automerkin, joka kulki ensin Citroënin koneilla ja myöhemmin Fordin V8-moottoreilla.

## Kuolema
Wimille kuoli tammikuussa 1949 vain 40-vuotiaana Buenos Airesin Grand Prix´n harjoituksissa Simca-Gordinin kuljettajana. Hänet on haudattu Cimetière de Passyyn Pariisiin.

## Lähteet

## Aiheesta muualla
Álvaro Vadillo

**Álvaro Vadillo Cifuentes** (s. 12. syyskuuta 1994) on espanjalainen jalkapalloilija, joka edustaa Primera Divisiónissa pelaavaa Celta Vigoa. Oikeajalkainen Vadillo on pelipaikaltaan vasen laitalinkki. Vadillo on pelannut Espanjan nuorten maajoukkueissa.

## Ura
### Seurajoukkueura
Vadillo on edustanut koko uransa Real Betisiä. Hän teki Primera División-debyyttinsä kaikkien aikojen toiseksi nuorimpana pelaajana elokuussa 2011. Lokakuussa 2011 Vadillo joutui Real Madrid CF:n Sergio Ramosin rajun taklauksen uhriksi ja joutui olemaan monta kuukautta nivelsidevamman takia sivussa. Kaudella 2013-2014 Vadillo debytoi Eurooppa-liigassa ja pelasi Primera Divisiónissa ottelua Betisin pudotessa Segunda Divisióniin. Kaudella 2014-2015, joka päättyi Betisin nousuun, Vadillo pelasi Segunda Divisiónissa vain seitsemän ottelua.

### Maajoukkueura
Vadillo on pelannut useissa Espanjan nuorten maajoukkueissa. Tällä hetkellä hän kuuluu Espanjan alle 20-vuotiaiden jalkapallomaajoukkueeseen, jossa hän on pelannut viisi ottelua ja tehnyt yhden maalin. Hän kuului Espanjan joukkueeseen vuoden 2013 alle 19-vuotiaiden Euroopan-mestaruuskisoissa, joissa Espanja selviytyi välieriin.

## Lähteet
* http://www.transfermarkt.co.uk/en/lvaro-vadillo/profil/spieler_162074.html
Luettelo pikkuplaneetoista: 391001–392000

Tämä on **luettelo** Aurinkokunnan numeroiduista **[[pikkuplaneetta|pikkuplaneetoista]]** numerojärjestyksessä alkaen
391001:stä ja päättyen 392000:een.
Kokonaisen luettelon löytää katsomalla Luettelo pikkuplaneetoista.

## 391001-391100

## 391101-391200

## 391201-391300

## 391301-391400

## 391401-391500

## 391501-391600

## 391601-391700

## 391701-391800

## 391801-391900

## 391901-392000

## Lähteet
*Discovery Circumstances: Numbered Minor Planets: IAU Minor Planet Center 
*JPL Small-Body Database Browser 
*Lists and Plots: Minor Planets: IAU Minor Planet Center 
*
Theodor Wilhelm Löfström

**Theodor Wilhelm Löfström** (15. heinäkuuta 1859 Tampere – 29. tammikuuta 1907 Helsinki) oli suomalainen lääkäri ja lääkintöneuvos, joka laati uraa uurtaneen käsikirjan oikeuslääketieteestä.

## Henkilöhistoria
Löftströmin vanhemmat olivat seppä Henrik Löfström ja Eva Kristina Palander. Hän valmistui filosofian kandidaatiksi 1881, lääketieteen lisensiaatiksi 1886 ja lääketieteen ja kirurgian tohtoriksi 1892, väitöskirjan aiheenaan *Zur Kenntniss der Digestibilität der gewöhnlichsten in Finnland einheimischen Getreidearten*. 1883–1904 Löfström toimi assistenttina Helsingin yliopiston fysiologisen kemian laitoksella, harjoittaen samalla lääkärintointa. 1904 hänet nimitettiin lääkintöhallituksen lääkintöneuvokseksi. Löfström oli Suomalainen Lääkäriseura Duodecimin perustajia, toimi 1888–1892 seuran varapuheenjohtaja sekä 1892 Duodecim-aikakauskirjan ja 1898 Terveydenhoitolehden päätoimittajana. Hänen ehkä tärkein kirjallinen saavutuksensa oli silti lähes 700-sivuinen uraa uurtanut teos *Oikeuslääketieteellinen käsikirja Suomen lääkäreille* (1901). Löfströmin puoliso vuodesta 1884 oli Olga Augusta Blomqvist (eronneet).

## Kirjallinen tuotanto
### Julkaisuja
* *Hätäleivästä*. Kansanvalistus-seura, Helsinki 1892, 2. painos 1902
* *Zur Kenntniss der Digestibilität der gewöhnlichsten in Finnland einheimischen Getreidearten*, väitöskirja. Helsingfors 1892
* *Oikeuslääketieteellinen käsikirja Suomen lääkäreille*. Duodecim-seura, Helsinki 1901
* *Heikkohermoisuudesta : vuoden 1896 yliopistollisilla lomakursseilla*. Otavan helppohintainen kirjasto n:o 125. Lomakurssi-luentoja 4. Otava 1902

### Suomennoksia
* Carl Immanuel Qvist : *Käsikirja rokotuksessa : Lääkintähallinnon toimesta kirjoitettu* ; suom. Th. L-m. Lång, Helsinki 1887
* *Kuvallinen terveydenhoito-oppi* ; toim. Robert Adolf Armand Tigerstedt ; kirj. Jacob Göransson ja muita. Duodecim-seuran toimituksia. Waseniuksen kirjakauppa, Helsinki 1893
* Carl Jacob Agathon Göransson : *Samarialaiskurssi : neuvoja avun antamiseen onnettomuuden tapauksissa* ; esipuhe E. Edholm'ilta ; suom. Theodor Löfström. Otava, Kuopio 1895
* Eliel Walter Kalixtus Laurén : *Suomen farmakopean kasvirohdokset : farmakognosian alkeet, etupäässä aijotut apteekkioppilaille farmaseutitutkintoa varten* ; suom. Theodor Löfström. Helsinki 1900
* *Mielisairaitten hoito : lyhyt opastus mielisairaitten hoitajille : tri Falkengerg'in ja Scholz'in mukaan * ; mukaellen suom. Theodor Löfström. Yrjö Weilin, Helsinki 1904

## Lähteet

## Aiheesta muualla
* Arno Forsius : Löfström, Theodor Wilhelm (1859–1907) – eräs Suomen oikeuslääketieteen uranuurtajista
Arzanene

**Arzanene** (Aghdznik, Altzniq) oli maakunta Armenian kuningaskunnassa, Vanjärven lounaispuolella. Armenian kuningaskunnan vallan murentuessa Arzanenen ruhtinas hakeutui Persian kuninkaan vasalliksi. Rooman–Persian sodissa roomalaiset valloittivat, ryöstivät ja piirittivät Arzanenea useaan otteeseen.

## Lähteet
Pancho Villa (ravintolaketju)

**Pancho Villa** on suomalainen ravintolaketju, jonka ravintoloissa tarjoillaan meksikolaisia ruokia tai meksikolaiseen suuntaan muunneltuja ruokia. 

Ensimmäinen Pancho Villa -ravintola perustettiin vuonna 2001 Tampereen Tammelaan. Toukokuussa 2024 ravintoloita oli 31 eri paikkakunnalla, ja yhteensä toimipisteitä oli 46. Lisäksi yksi ravintola sijaitsi Tukholmassa, Ruotsissa. Pancho Villa -ketju toimii franchising-periaatteella.

Ravintolaketju on saanut nimensä meksikolaisen vallankumousjohtajan Pancho Villan mukaan.

## Ruokalista

Pancho Villassa tarjoillaan muun muassa TexMex-tyylisiä burgereita, pihvejä, tortilloita ja salaatteja. Tarjolla on myös vegaanisia annoksia ja lapsille oma, vähämausteinen menu. Arkisin tarjolla päivittäin vaihtuvaa lounasta. Muiden ravintolaketjujen tapaan Pancho Villassa on kampanjaviikkoja, kuten ”Burgerviikot”. Osassa ravintoloita mahdollisuus ostaa ruoat myös verkkokaupasta (*take away*).

## Luettelo toimipaikoista paikkakunnittain

* Asikkala: Joenkulmantie 2 (Pancho Villa Express)
* Espoo:
** Kaupunkikeskus Lippulaiva
** Kauppakeskus Sello
* Helsinki:
** Kauppakeskus Redi
** Kauppakeskus Tripla
** Kirkonkyläntie 11, Malmi
* Hyvinkää: Torikatu 5
* Hämeenlinna:
** Sibeliuksenkatu 11
** Kauppakeskus Goodman (Pancho Villa Express)
* Iisalmi: Satamakatu 10 
* Jyväskylä: Kauppakeskus Seppä, Ahjokatu 5
* Kajaani: Lönnrotinkatu 1
* Kalajoki: Jukupolku 3
* Kangasala: Mäkirinteentie 4
* Kankaanpää: Keskuskatu 31
* Kerava: Kauppakeskus Karuselli
* Kokkola: Tehtaankatu 3–5
* Kotka: Kauppakeskus Pasaati, Keskuskatu 10 (Pancho Villa Express)
* Kouvola: Kauppakeskus Veturi

* Kuopio:
** Kauppakeskus Matkus
** Puijonkatu 19
* Lahti: Kauppakeskus Syke
* Lappeenranta: Valtakatu 34–36
* Lempäälä: Ideapark
* Mikkeli: Kauppakeskus Akseli, Hallituskatu 7–9
* Nokia: Pirkkalaistori 1
* Oulu:
** Ideapark
** Kauppurienkatu 6–8
* Pori:
** Alaruukintie 1 (Pancho Villa Express)
** Siltapuistokatu 14
* Raahe: Kauppakatu 46
* Raisio: Raisiontori 7
* Rauma: Kauppakeskus Potkur, Kauppakatu 3
* Rovaniemi: Rovakatu 25–27
* Sastamala: Vammalantie 7 (Pancho Villa Express)
* Seinäjoki:
** Ideapark, Suupohjantie 57
** Kalevankatu 11

* Tampere:
** Hämeenkatu 7
** Juvankatu 14
** Jäähallinkaari 3
** Kauppakeskus Ratina
** Satakunnankatu 22
** Tammelan stadion, Tammelankatu 25
** Taninkatu 7
** Kauppakeskus Tullintori, Tullikatu 6
* Tornio: Kauppakeskus Rajalla (Pancho Villa Express)
* Turku:
** Hansakortteli, Yliopistonkatu 18
** Kauppakeskus Skanssi
** Kauppiaskatu 12
* Vaasa: Vaasanpuistikko 17
* Valkeakoski: Kauppatori 9
* Vantaa: 
** Asematie 12, Tikkurila
** Jumbo
* Ylöjärvi: Kauppakeskus Elo

## Lähteet

## Aiheesta muualla
* Pancho Villan verkkosivut
Comp Air 8

**Comp Air 8** on yhdysvaltalaisvalmisteinen rakennussarjasta koottava yleisilmailukone eli experimental-kone. Koneen valmistaja ilmoittaa hyötykuormaksi 2&nbsp;500 paunaa eli noin 1&nbsp;134&nbsp;kg. Tyypillisesti kone rekisteröidään lentäjälle ja 6 hengelle matkustamopenkkeineen ja matkatavaroineen. Koneeseen voidaan sijoittaa myös kaksi lasten istuinta. Suurempaa kuormattavuutta haluttaessa valmistajalta saa vahvisteosia 200–600 paunan (91–271 kilogramman) lisäkuormalle. Koneesta on saatavilla myös tavanomaista 1,17 metrin leveää matkustamoa hieman leveämpi vaihtoehto (1,32 m).

## Jämijärven onnettomuuskone
Jämijärvellä 2014 tapahtuneessa vakavassa lento-onnettomuudessa onnettomuuskone oli Comp Air 8. Onnettomuudessa kuoli kahdeksan ja loukkaantui kolme ihmistä.

Onnettomuuskone rakennettiin 2004-2009 erityisesti hyppykäyttöön. Siinä epäiltiin moottorivikaa, ja moottori kävi tarkastuksessa valmistajalla. Koelentäjä Jyrki Laukkanen koelensi koneen 2009 ja kiitti sitä onnettomuuden jälkeen lausunnossaan hyväksi ja vakaaksi koneeksi.

## Tekniset tiedot

## Lähteet

## Aiheesta muualla
Pääsiäiskynttilä

**Pääsiäiskynttilä** on monissa läntisissä kirkkokunnissa, kuten katolisessa, anglikaanisessa ja joissakin luterilaisissa kirkoissa käytetty kynttilä. Se sytytetään pääsiäisyön messussa. Sen sytyttäminen päättää pitkäperjantain pimeyden, jolloin useimmat kirkon kynttilöistä ja muista valonlähteistä on sammutettu. Se kuvaa ylösnoussutta Kristusta.

Keskiajalla kynttilöistä kehittyi tavallisia kynttilöitä huomattavasti suurempia. Erityisesti katolisessa kirkossa kynttilät voivat olla edelleenkin 1-2 metriä. Salisburyn katedraalissa väitetään olleen 36 jalkaa (noin 10 metriä) korkea kynttilä. Myös kynttilän jalat ovat suuria. Joissakin, erityisesti protestanttisissa kirkoissa kynttilöiden koko on pienentynyt.

Kynttilä sytytetään pääsiäisyön messun alussa. Se voidaan sytyttää kirkon ulkopuolella palavasta pääsiäistulesta. Sytyttämisen hoitaa tavallisesti diakoni. Messun aikana kaikki kirkon kynttilät sytyteään pääsiäiskynttilän liekistä. Kynttilöiden koristeluihin kuuluu risti sekä alfa ja omega, kreikkalaiten aakkosten ensimmäinen ja viimeinen kirjain, jotka ovat yleisiä kristillisiä symboleita. Ristin ympärillä on meneillään olevan vuoden vuosiluku ja kynttilään kiinnitetään ennen sen sytyttämistä viisi suitsukepihkan palaa Kristuksen viiden haavan mukaan.

Suomen evankelis-luterialisissa kirkoissa pääsiäiskynttilä  palaa lukupulpetin vieressä kaikissa jumalanpalveluksissa pääsiäisestä helluntaipäivän vesperiin saakka. On myös mahdollista sammuttaa pääsiäiskynttilä helatorstaina, evankeliumin lukemisen yhteydessä, kun ylösnoussut Kristus hävisi opetuslasten näkyvistä. Helluntain jälkeen pääsiäiskynttilä siirretään kuorissa lähelle kastemaljaa, ja sitä poltetaan vain kasteen ja hautaan siunaamisen aikana. Kastekynttilä voidaan sytyttää pääsiäiskynttilästä. Pääsiäiskynttilää voidaan käyttää myös pyhäinpäivän iltajumalanpalveluksessa. Paastonajan alkaessa tuhkakeskiviikkona pääsiäiskynttilä viedään pois kirkkosalista ja tuodaan sinne vain kasteitten ajaksi.

## Lähteet
Takashi Nagase

oli keisarillisen Japanin armeijan upseeri ja tulkki toisen maailmansodan aikana. Sodan jälkeen Nagase omistautui sovittelutyöhön entisten sotavankien ja vartijoiden välillä.

Nagase syntyi Kurashikissa Okayaman prefektuurissa 1918. Hän oppi puhumaan englantia yhdysvaltalaisten metodistien ylläpitämässä collegessa Tokiossa.

## Sodan aikana
Nagase oli yksi upseereista, joiden vastuulla oli rakennuttaa Burman rata, niin kutsuttu "Kuoleman rautatie", joka kulki Thaimaan ja Burman välillä. Rata sisältää kuuluisan Kwai-joen sillan. Rataa rakennettiin käyttämällä orjatyövoimana liittoutuneiden joukoista saatuja sotavankeja ja paikallisia siviilejä, joita japanilaiset vartijat kohtelivat epäinhimillisesti ja usein väkivaltaisesti. 415 kilometriä pitkän radan rakentamisen aikana kuoli 16&nbsp;000 sotavankia ja 80&nbsp;000–100&nbsp;000 aasialaista pakkotyöläistä. Nagase, joka kuului pelättyyn Japanin keisarillisen armeijan sotilaspoliisiin Kenpeitaihin, toimi tulkkina ja oli mukana kuulusteluissa, joissa sotavankeja kidutettiin.

## Sodan jälkeen

Sodan päätyttyä tappioon Nagase antautui liittoutuneille, joita hän auttoi etsimään sotavankien hautoja ja joukkohautoja. Hänen avullaan löydettiin ja tunnistettiin 13&nbsp;000 ruumista kunnollisia hautajaisia varten.

Tämän jälkeen hän työskenteli englanninopettajana Japanissa, mutta omistautui sovittelutyölleen. Vuodesta 1976 alkaen hän järjesti tapaamisia, joissa entiset sotavangit ja vartijat saattoivat sovitella keskenään. Nagase kirjoitti kirjan "Ristejä ja tiikereitä" (ei suomennettu) sodanaikaisista kokemuksistaan, rahoitti buddhalaista temppeliä ja vieraili yli sata kertaa Kwai-joella erilaisissa menneisyyden käsittelyyn liittyvissä tehtävissä.

Eric Lomax, yksi hänen kuulustelemistaan brittiupseereista, oli kantanut hänelle kaunaa vuosia. Lomax aloitti Nagasen kanssa kirjeenvaihdon ja viimein tapasi hänet Thaimaassa. Keskustelujen seurauksena Lomax, joka oli pitkään haaveillut väkivaltaisesta kostosta, pystyikin antamaan Nagaselle anteeksi ja jättämään menneet viimein taakseen. Miehistä tuli lopulta ystäviä ja Lomax kirjoitti omista kokemuksistaan ja miesten välisestä sopimisesta kirjan.

Nagase perusti Kwai-joen rauhansäätiön, joka on avustanut thaimaalaisia opiskelijoita ja pystyttänyt useita muistomerkkejä eri puolille maata. Hänen julkinen katumus- ja sovittelutyönsä sai vastaansa myös paljon arvostelua japanilaisilta, joista osa kieltää sodan aikana tehdyn vääryyksiä.

Nagase kuoli 93-vuotiaana Kurashikissa vuonna 2011.

## Elokuvissa

* Eric Lomaxin 1995 julkaistusta kirjasta *[[The Railway Man (kirja)|The Railway Man]]* tehtiin samanniminen elokuva. Nagasea nuorena ja vanhempana näyttelevät japanilaiset näyttelijät Tanroh Ishida ja Hiroyuki Sanada. Eric Lomaxia näyttelee Colin Firth ja hänen vaimoaan Pattia Nicole Kidman.
* Vuonna 2001 tehdyssä elokuvassa *[[To End All Wars]]* Nagasea näytteli Yugo Saso.

## Lähteet
Vepsänkielinen Wikipedia

**Vepsänkielinen Wikipedia** () on Wikipedian vepsänkielinen versio. Se aloitettiin 1. helmikuuta 2012. Tällä hetkellä artikkelimäärä on 7 082 (1.1.2026).

## Virstanpylväitä
* 28. joulukuuta 2015 — 5 000 artikkelia

## Katso myös
* Aunuksenkarjalankielinen Wikipedia
Amstel Gold Race 2014

**Amstel Gold Race 2014** oli järjestyksessään 49. maantiepyöräilyn Amstel Gold Race -kilpailu. Se käytiin 251,8 kilometrin reitillä Maastrichtista Valkenburgiin 20. huhtikuuta 2014. Kilpailussa oli kaikkiaan 34 nousua. Cauberg noustiin neljä kertaa, viimeksi noin kaksi kilometriä ennen maalia.

Philippe Gilbert voitti Amstel Gold Racen kolmannen kerran. Hän karkasi irtiottoon Caubergin nousussa mäkeä neljännen kerran noustessa. Jelle Vanendert sijoittui toiseksi ja Simon Gerrans kolmanneksi.

## Tulokset
Lähteet: Cyclingnews, UCI

## Osallistuneet joukkueet
Kilpailussa olivat mukana seuraavat 24 joukkuetta:
*UCI Pro -joukkueet: Ag2r-La Mondiale, Astana Team, Belkin Pro Cycling Team, BMC Racing Team, Cannondale Pro Cycling Team, Team Europcar, FDJ.fr, Garmin-Sharp, Giant-Shimano, Katjuša, Lampre-Merida, Lotto-Belisol, Movistar Team, Omega Pharma-Quick Step, Orica-GreenEDGE,  Team Tinkoff-Saxo, Team Sky, Trek Factory Racing
*UCI Continental Circuits -joukkueet: Androni Giocattoli - Venezuela, Bardiani-CSF, CCC Polsat Polkowice, IAM Cycling, Topsport Vlaanderen - Baloise, Wanty - Groupe Gobert

## Lähteet
Alankomaiden Fed Cup -joukkue

**Alankomaiden Fed Cup -joukkue** edustaa Alankomaita Fed Cupissa. Se toimii Alankomaiden tennisliiton alaisuudessa. Alankomaat osallistui Fed Cupiin ensimmäisen kerran vuonna 1963. Kaiken kaikkiaan Alankomaat on pelannut 181 maaottelua, joista voittanut 108 ja hävinnyt 73. Mestaruuksia sillä ei ole yhtään, mutta se on kahdesti ollut loppuottelun häviävänä osapuolena, vuosina 1968 ja 1997.

## Vuoden 2019 Fed Cupissa pelanneet

* Bibiane Schoofs
* Richèl Hogenkamp
* Demi Schuurs
* Arantxa Rus

## Lähteet
Argentiinan Fed Cup -joukkue

**Argentiinan Fed Cup -joukkue** edustaa Argentiinaa Fed Cupissa. Se toimii Argentiinan tennisliiton alaisuudessa. Argentiina osallistui Fed Cupiin ensimmäisen kerran vuonna 1964. Kaiken kaikkiaan Argentiina on pelannut 152 maaottelua, joista voittanut 89 ja hävinnyt 63. Mestaruuksia sillä ei ole yhtään, mutta se on kaksi kertaa päässyt välieriin asti.

## Vuoden 2019 Fed Cupissa pelanneet

* Catalina Pella
* Victoria Bosio
* Carla Lucero
* Jazmín Ortenzi

## Lähteet
Belgian Fed Cup -joukkue

**Belgian Fed Cup -joukkue** edustaa Belgiaa Fed Cupissa. Se toimii Belgian tennisliiton alaisuudessa. Belgia osallistui Fed Cupiin ensimmäisen kerran vuonna 1963. Kaiken kaikkiaan Belgia on pelannut 152 maaottelua, joista voittanut 80 ja hävinnyt 72. Ainoan mestaruutensa se on voittanut vuonna 2001. Myös vuonna 2006 Belgia eteni loppuotteluun.

## Vuoden 2019 Fed Cupissa pelanneet

* Kirsten Flipkens
* Ysaline Bonaventure
* Alison Van Uytvanck
* Elise Mertens

## Lähteet
Woman's Christian Temperance Union

**The Woman's Christian Temperance Union** (, lyh. **WCTU**, tunnetaan myös nimellä **Valkonauhaliike**) on vanhin yhtämittaisesti toiminut vapaaehtoinen yleishyödyllinen naisjärjestö maailmassa.

## Historia
Järjestö syntyi niin sanotun naisten ristiretkitalven 1873–1874 aikana Yhdysvaltojen Ohiossa vuonna 1873. Järjestön ensimmäiseksi puheenjohtajaksi valittiin Annie Wittenmyer, joka oli kokenut varainkeruun organisoija.

Toiminta laajeni huomattavasti Frances Willardin puheenjohtajakaudella 1879–1898, ja sen kansainväliseksi katto-organisaatioksi perustettiin vuonna 1891 Valkonauhan maailmanliitto (). Willardin kaudella järjestö alkoi ajamaan myös naisten äänioikeutta, jota edellinen puheenjohtaja Wittenmyer oli vastustanut.

Monille naisille toiminta WCTU:ssa tarjosi kanavan osallistua yhteiskunnalliseen keskusteluun ja politiikkaan aikana, jolloin naisten paikan katsottiin olevan yksinomaan kotona.

## Ideologia
WCTU on kristillinen järjestö, joka ajoi aluksi raittiusaatetta, mutta on myöhemmin vastustanut alkoholin lisäksi myös muun muassa tupakointia, huumausaineita, aborttia, prostituutiota, uhkapeliä. Myös naisten äänioikeuteen, siirtolaisiin ja terveydenhuoltoon liittyvät asiat ovat olleet järjestön asialistoilla. WCTU on puoluepoliittisesti sitoutumaton eikä se myöskään ole sidoksissa mihinkään yhteen yksittäiseen kristilliseen kirkkokuntaan.

Alkoholi oli järjestön mukaan vastuussa monista yhteiskunnan ongelmista kuten työttömyydestä, prostituutiosta ja yleisestä moraalittomuudesta.

## Organisaatio
Virallisiksi jäseneksi voidaan hyväksyä vain naisia. Miehiä voidaan nimittää kunnia- tai tukijajäseniksi. WCTU:lla on omat jaostonsa taaperoille (0–5 -vuotiaat), lapsille (6–12 -vuotiaat) ja nuorille (yli 13-vuotiaat ja nuoret aikuiset). Jäsenyyden edellyksiä ovat jäsenmaksun maksaminen ja jäsenlupauksen antaminen vuosittain. Lupaus kuuluu seuraavasti:I promise, with God’s help, to abstain from alcohol, tobacco, and all other harmful drugsJärjestö toimii 30 maassa. Suomessa sillä ei ole virallista toimintaa. Vuonna 1905 perustettu Suomen Valkonauhaliitto kuuluu kuitenkin Valkonauhan maailmanliittoon.

Kanadan Ontariossa toimiva Prohibition Women’s League -järjestö perustettiin toukokuussa 1874, ennen WCTU:ta, mutta sen tavoitteet olivat samanlaiset. Järjestö pyrki mm. perumaan ruokakauppojen luvan myydä alkoholia. Sittemmin Prohibition Women’s League on tunnustettu Kanadan ensimmäiseksi WCTU:n osastoksi maassa.

## Lähteet

## Aiheesta muualla

*WCTU:n kotisivu 
*Valkonauhan maailmanliitto WWCTU:n verkkosivut
Victoria Coren Mitchell

**Victoria "Vicky" Elizabeth Coren Mitchell** (s. 18. elokuuta 1972 Hammersmith, Iso-Britannia) on englantilainen pokerinpelaaja, kolumnisti, kirjailija, tv-juontaja ja radiojuontaja.

Hän on suorittanut englannin kielen tutkinnon Oxfordin St John's Collegesta.

Hän kirjoittaa viikoittaisia kolumneja The Observeriin ja The Guardianiin ja kuukausittaisia kolumneja Elleen ja juontaa BBC Fourin visailuohjelmaa *Only Connectia* ja BBC Radio 4:n *Heresy*-ohjelmaa.

Coren Mitchell on ensimmäinen nainen joka voitti European Poker Tourin (EPT) osakilpailun pääturnauksen (Lontoon EPT-pääturnaus 24. syyskuuta vuonna 2006) ja ensimmäinen pelaaja *(ja toistaiseksi ainoa)* joka on voittanut tittelin kahdesti (Lontoon EPT-pääturnaus ja Sanremon EPT-pääturnaus 20. huhtikuuta vuonna 2014). Hän on *Team PokerStars Pro*-jäsen.

Hän on ollut naimisissa koomikko David Mitchellin kanssa vuodesta 2012 lähtien.

## Televisio-ohjelmia
* *I Love 1980's* (2001)
* *Late Night Poker* (2002)
* *Casino Casino* (2003)
* *The Pedants' Revolt* (2004)
* *Celebrity Poker Club* (2003-2005)
* *All-Star Poker Challenge* (2005)
* *Poker Nations Cup* (2006)
* *Showbiz Poker* (2006)
* *Balderdash & Piffle* (2006-2007)
* *Grosvenor UK Poker Tour* (2007)
* *Screenwipe* (2007)
* *Premier League Poker* (2007-2008)
* *Games Britannia* (2009)
* *The Bubble* (2010)
* *Channel 4's Alternative Election Night* (2010)
* *You Have Been Watching* (2009-2010)
* *The Wright Stuff* (2009-2011)
* *24 Hour Panel People* (2011)
* *This Week* (2011)
* *The Wright Stuff Extra* (2011)
* *Would I Lie to You?* (2011)
* *Opinionated* (2011)
* *The Agenda with Tom Bradby* (2012)
* *Room 101* (2013)
* *8 Out of 10 Cats* (2013)
* *Goodbye Television Centr*e (2013)
* *Question Time* (2010-2013)
* *Have I Got News for You* (2010-2013)
* *The Culture Show* (2013)
* *QI* (2012-2013)
* *Only Connect* (2008-2013)

## Teoksia
* *Love 16 [sound Recording]: Love, Parents and Other Problems*. Ebury Press, 1989, .
* *Once More, with Feeling: How We Tried to Make the Greatest Porn Film Ever*. HarperCollins Publishers Limited, 2002, .
* *I love poker*. Newton Compton, 2010, .
* *For Richer, For Poorer: Confessions of a Player*. Canongate Books Ltd, 2011,  .
* *Only Connect: The Quiz Book*. Orion Books Limited, 2014, .

## Lähteet

## Aiheesta muualla
* 
* Viralliset kotisivut
* 
*
Brasilian Fed Cup -joukkue

**Brasilian Fed Cup -joukkue** edustaa Brasiliaa Fed Cupissa. Se toimii Brasilian tennisliiton alaisuudessa. Brasilia osallistui Fed Cupiin ensimmäisen kerran vuonna 1965. Kaiken kaikkiaan Brasilia on pelannut 165 maaottelua, joista voittanut 92 ja hävinnyt 73. Parhaimmillaan se on päässyt puolivälieriin vuosina 1965 ja 1982.

## Vuoden 2019 Fed Cupissa pelanneet

* Beatriz Haddad Maia
* Carolina Meligeni Alves
* Luisa Stefani

## Lähteet